Publication: Magyar Közlöny
Issue: MK-1998-70 (Year: 1998, Number: 70)
Era: 1990-2004
Section: — 263/1997. (XII. 21.) Korm. rendelet a fejezeti kezelésű előirányzatok és az elkülönített állami pénzalapok
Paragraph Index: 1883

20. A helyi önkormányzatok címzett és céltámogatásainak rendszere, valamint a fejlesztéseik egyéb támogatási rendszerei Országos Közigazgatási Vizsgabizottság elnöksége Pályázati felhívás közigazgatási szakvizsga-bizottsági tagságra Az Országos Közigazgatási Vizsgabizottság (OKV) elnöksége a közigazgatási szakvizsgáról szóló 35/1998. (II. 27.) Korm. rendelet 3. §-ának (2) bekezdésében kapott felhatalmazás alapján pályázatot hirdet a közigazgatási szakvizsga szakbizottsági tagságára. A sikeres pályázó az általa megjelölt választható vizsgatárgytól függően — a belügyminiszter öt évre szóló felkérését követően — az alábbi szakbizottságok egyikének tagja lesz: — Belügyi-külügyi-igazságügyi-védelmi igazgatási, — Nemzetgazdasági-igazgatási, — Humán-igazgatási, — Gazdaságpolitikai és pénzügyigazgatási, — Önkormányzati szakbizottság. A szakbizottsági tagok feladatai: — vizsgáztató bizottsági elnökként vagy tagként közreműködés a szakvizsgáztatásban az OKV elnökének eseti felkérése alapján; — eseti felkérés alapján közreműködés oktatóként a szakvizsga kötelező és a választható vizsgatárgyai valamelyikéből (a kormányrendeletben vizsgaszervezésre feljogo- 1998/70. szám sítottak által szükség és igény szerint) szervezett vizsgaelőkészítőkön; — megbízás alapján közreműködés az egyes szakvizsgatárgyak felkészülési segédletei megírásában, átdolgozásában, illetve az írásbeli vizsga feladatainak, értékelési eljárásának kidolgozásában; — az OKV elnökség felkérésére közreműködés a szakvizsga követelményrendszerének korszerűsítésében; — részvétel a Magyar Közigazgatási Intézet Oktatási és Módszertani Igazgatósága által szervezett vizsgatárgyi, illetőleg oktatásmódszertani továbbképzéseken. Névjegyzék a szakbizottsági tagokról: A sikeres pályázó a Magyar Közigazgatási Intézet Oktatási és Módszertani Igazgatósága (MKI OMI) által összeállított és karbantartott névjegyzékre kerül (szakbizottságok, illetve azon belül választható vizsgatárgyak szerinti csoportosításban). A névjegyzék egy-egy szakbizottsági tagról a következő adatokat tartalmazza: név; munkahely; beosztás; telefonszám; a választható vizsgatárgyak közül melyikből vállalja a vizsgáztatást és a szakvizsgával kapcsolatos egyéb feladatok ellátását. A belügyminiszter által jóváhagyott névjegyzéket a ben nyilvánosságra kell hozni. A pályázaton való részvétel feltételei: — a pályázó által az „Adatlap”-on megjelölt választható vizsgatárgynak megfelelő szakirányú felsőfokú iskolai végzettség; — legalább ötéves közigazgatási (vagy a közigazgatáshoz kapcsolódó felsőoktatási, tudományos kutatói) gyakorlat; — egyetemi, főiskolai oktatók esetében legalább adjunktusi besorolás; — tudományos kutatók esetében legalább tudományos munkatársi besorolás; — a pályázó munkahelyi felettesének hozzájárulása a pályázaton való részvételhez. A pályázati anyagnak a következőket kell tartalmaznia: — a szakbizottsági tagságra vonatkozó kérelmet, a munkahelyi felettes hozzájárulásáról szóló záradékkal; — a pályázati kiíráshoz mellékelt „Adatlap”-ot hiánytalanul kitöltve; — részletes szakmai önéletrajzot és szakmai publikációs jegyzéket; — felsőfokú iskolai végzettséget igazoló oklevél hiteles másolatát; — a legalább ötéves közigazgatási (felsőoktatási, kutatói) gyakorlat munkáltatói igazolását; — nyilatkozatot arról, hogy a pályázó vállalja, hogy = felkérés szerint rendszeresen részt vesz a szakvizsgáztatásban, a felkérésben a vizsgaszervezők (illetve az OKV elnök) által megjelölt időpontban, = oktatóként részt vesz a szükség és igény szerint szervezett vizsga-előkészítőkön az adott vizsgatárgyból, = felkészül a „Közigazgatási vezetési ismeretek” kötelező vizsgatárgyból, hogy abból is vizsgáztatni (és oktatni) tudjon, = részt vesz az MKI OMI által szervezett kétnapos vizsgáztatói felkészítőn, valamint a szakbizottsági tagok számára szervezett későbbi továbbképzéseken, = egy hónapon belül közli az adataiban történt változást az MKI OMI-val. A pályázat mérlegelés nélkül elutasítható, ha a pályázó — nem felel meg a pályázati kiírásban szereplő feltételeknek; — a pályázati kiíráshoz mellékelt adatlapot hiányosan töltötte ki; — nem csatolta az előírt dokumentumokat, vagy a munkáltatói igazolásokat, hozzájárulást, a nyilatkozatot; — a pályázatot határidő után nyújtotta be. A pályázat elutasítható az elbíráló bizottság mérlegelése alapján, ha — a pályázati anyag áttanulmányozása alapján az elbíráló bizottság a pályázóval szemben szakmai kifogás(oka)t emelt; — ha a szakbizottsági tagsági szükségletet jóval meghaladó pályázat érkezett be, s az elbíráló bizottság rangsorolása alapján a pályázó az elfogadott létszámkeretbe nem fér be. A pályázatok elbírálásánál, a rangsorolásnál előnyt élveznek, akik — a közigazgatási szakvizsga letétele alól mentesülnek; — a szükséges szakirányú felsőfokú iskolai végzettség mellett igazolható felsőoktatási, egyéb oktatási és vizsgáztatási gyakorlattal rendelkeznek, továbbá akik pedagógus képzettséget szereztek, s pedagógiai gyakorlatuk is van; — az előírt minimumot lényegesen meghaladó közigazgatási (felsőoktatási, kutatási) gyakorlatot szereztek; — a közigazgatásban minisztériumban vagy országos hatáskörű szervnél dolgoznak; — vezetői kinevezéssel vagy megbízással rendelkeznek. A pályázatokat a Magyar Közigazgatási Intézet Oktatási és Módszertani Igazgatóságához kell benyújtani (Budapest XII., Németvölgyi út 41.). A borítékra kívül rá kell írni: „OKV pályázat”. A pályázatokat az OKV titkára által felkért elbíráló bizottság legkésőbb 1998. november 30-ig bírálja el, s döntéséről (a pályázat elutasítása esetén a pályázati anyag egyidejű visszaküldésével) a pályázót közvetlenül írásban értesíti. A pályázatokat az eljárás során mindvégig bizalmasan kezeljük. Országos Közigazgatási Vizsgabizottság elnöksége 1998/70. szám Melléklet az OKV elnökség pályázati felhívásához ADATLAP a közigazgatási szakvizsga-bizottsági tagsághoz Közigazgatási szakvizsgával rendelkezik-e? igen nem Jogi szakvizsgával rendelkezik-e? igen nem Közigazgatási tárgyú tudományos fokozattal rendelkezik-e? igen nem Szakmai gyakorlat hossza (év): közigazgatási felsőoktatási tudományos kutatói Pedagógus képesítéssel rendelkezik-e? igen nem Kelt: ………………………………… ……………………………………… aláírás 1998/70. szám A Magyar Szociális Zöld Párt

Source: https://magyarkozlony.hu/hivatalos-lapok/fc5389b43bf5eebd1d240aa392076abd4f292ba8/dokumentumok/71bc51ff4da403ce765158cfaead915f58bea4f8/letoltes